text: মোহাম্মদ আল-আমিন মসজিদ (), বেসরকারী দাতা প্রতিষ্ঠানের নামে বাহওয়ান মসজিদ হিসাবেও পরিচিত, ভবনটি হলো ওমানের বাউশারে অবস্থিত একটি মসজিদ। এটি ২০১৪ সালে উদ্বোধন করা হয়েছিল।
  
  নির্মাণ
  মোহাম্মদ আল আমীন মসজিদটি  ওমানের সমুদ্রপৃষ্ঠ থেকে ৫২.৫ মিটার উচ্চতায় দক্ষিণ এক্সপ্রেসওয়েতে অবস্থিত। মসজিদটির নির্মাণ কাজ ২০০৮ সালে শুরু হয়েছিল এবং এটি ২০১৪ সালে শেষ হয়। নির্মাণ কার্যক্রমের জন্য ইরান, ইতালি, জার্মানি, অস্ট্রিয়া, ভারত এবং যুক্তরাজ্যের নকশাকার, উপকরণ, প্রযুক্তি, শিল্পী এবং সরবরাহকারীদের আনা হয়। এটি ২০,৩০০ বর্গ মিটার জায়গায় অবস্থিত। যার মধ্যে প্রধান প্রার্থনা হল ১৬১৬ বর্গ মিটার এবং ২,১০০ জন উপাসককে একসাথে জায়গা দেওয়া যায়। প্রধান প্রার্থনা হলটি ১১ মিটার লম্বা এবং মহিলাদের হলটি ৪.৫ মিটার লম্বা। এটি ২৪ ক্যারেট সোনার ফলক এবং স্বরোস্কি স্ফটিক দিয়ে সজ্জিত। মসজিদটিতে মোট ৩০০০ বর্গ মিটার হাতে খোদাই করা পাথরের শিল্পকর্মের নকশা রয়েছে।
  
  অভ্যন্তরীণ জায়গাগুলোতে সমকালীন ওমানি শৈলীতে সমৃদ্ধ খোদাই করা কাঠের সাথে সাদা মোজাইক রয়েছে।
  
  আরো দেখুন
   ওমানে ইসলাম
  
  তথ্যসূত্র
  
  বিষয়শ্রেণী:ওমানের মসজিদ
  বিষয়শ্রেণী:২০১৪-এ ওমানে প্রতিষ্ঠিত
  বিষয়শ্রেণী:২০১৪-এ সম্পন্ন মসজিদ
  বিষয়শ্রেণী:গম্বুজসহ মসজিদ
  বিষয়শ্রেণী:ইবাদি মসজিদ
  বিষয়শ্রেণী:প্রধান মসজিদ
title: মুহাম্মাদ আল আমিন মসজিদ